قاراداغلی شاعیر «تانیش افسر»ین آغیرلاما تؤرنی
اورهییم کؤورکدی جانیم یارالی
هارا گئتسز منی تکجه قویمایین
یاشایا بیلمرم سیزدن آرالی
هارا گئتسز منی تکجه قویمایین
قاراداغلی شاعیر «تانیش افسر»ین آغیرلاما تؤرنی و شاعیرین یئنی نشر اولموش، اوچونجو شعر مجموعهسی ساییلان «آچار» کیتابینین تقدیمات مراسیمی «ددهقوربانی ادبیات اوجاغی» تشبتی ایله تهراندا کئچیریلهجک. دیلیمیزین وورغونلاری، ادبیات خادیملری، آذربایجان شاعیرلری و یازیچیلارینین و هابئله شاعیرین ادب سئور دوستلارینین و عایلهسینین حضورو ایله کئچیریلهجک بو مراسیمده قاراداغین تانینمیش عاشیقلاریندان اوستاد عاشیق محبوب خلیلی، عاشیق احمد حمیدی و عاشیق اکبر باقرینین چیخیشلاری اولاجاقدیر.
۵۶ یاشلی تانیش افسریدن بو گونه کیمی ایکی کیتاب نشر اولوب:
یوللار – تکدرخت انتشاراتی – ۱۳۸۷
بلکه- تکدرخت انتشاراتی- تهران ۱۳۸۸
۲۷۲ صفحهلیک «آچار» شعر مجموعهسی شاعیرین اوچونجو کیتابی ساییلیر.
حؤرمتلی قاراداغلی شاعیریمیز، تأسفلرله سون آیلاردا «معده سرطانی» خستهلیینه دوچار اولوب. عزیز شاعیریمیزه شفا آرزو ائدیب، اونا اوزون عؤمور و ادبی حیاتیندا داها آرتیق اوغورلار آرزو ائدیریک.
«ددهقوربانی ادبیات اوجاغی» آذربایجان ادبیاتچیلاری و ادبیات سئورلری و هابئله عاشیق موسیقیمیزین وورغونلارینین بو مراسیمه قاتیلمالارینی ایستهمیشدیر.
مراسیم سهشنبه گونو ۱۳۹۶/۴/۲۷ ساعت ۱۷:۳۰ اشراق» مدنین ساراییندا آشاغیداکی عنواندا کئچیریلهجکدیر. مجلیسده اشتراک ائتمک عموم اوچون آزاد و پولسوزدور.
تهرانپارس، خ. جشنواره، روبروی مترو فرهنگسرا – فرهنگسرای اشراق
azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab